590 
- 
* 
Quam tibi flumineus large madefecerit humor, C^ 
Sacchara, et oblongos (nisi straveris ante) canales 
Sterne solo, qui mella sinu fluxura receptent, 
Effosisque alte jubeant stagnare lacunis. 
Namque ubi sacchareos, lympha vectante, recessus 
Lenta subit, sensimque omnes argilla meatus 
Affrictu laxat, sudor fluit undique rivis 
Melleus, et flavos emittunt sacchara nimbos. 
At cave, ne totam , quanta est, undare lacunam 
Replerique sinas: placidam servare quietem 
Saepe latex nescit, fundoque assurgit ab imo n 
Spumeus, atque datos audet transcendere fines. 
Huic tamen est medicina malo, furiisque domandis 
Proderit'expresso guttatim aspergere citro, | 
Cum furit, humorem, donec sensim excoquat iram, 
Et posito clausus discat requiescere motu. i 
Cum tandem abrupto cessabunt sacchara fluxu, 
Nullaque subpositos intinget gutta canales, 
Tempus et argillae crustas, quaecumque supersunt , 
Vellere, et exacte summas abstergere metas. 
Non satis haec: apto male candida sacchara ferro 
Ad palmum effodies, effossamque undique vasis 
In libra diduces, structo velut aggere, massam. 
Sic faciles aditus humentia sacchara praebent 
Ari, et imbibitas exhalant promptius undas. 
Tum, postquam veniens ter pandet Lucifer orbem, 
Cuncta suis compone locis, compressaque rursus 
Unge lutu: et quoties tibi claudet Vesper Olympum, 
Pergere fovere manu, tenuique rigare fluento. 
Ast ubi sacchaream fieri sic vase minorem 
Aspicies metam, ut palmo subsiderit , undas 
Addere parce novas, residem procul abjice cretam, 
Et sine, dilutas emittant. sacchara faeces, 
Atque suum redeant, lympha minuente, rigorem. 
Interea recoqui, si forte juvabit, ahenis 
Mella prius collecta jube; concussaque motu 
Assiduo, cum pigra fluent, sub vasa recondes 
"-—— ——-— —— 
